30 ຄົນ ເສຍຊີວິດ ຍ້ອນການໂຈມຕີ ດ້ວຍລະເບີີດລົດ ໃນ ເຢເມນ
ສາມສິບຄົນ ເສຍຊີວິດ ແລະອີກຢ່າງໜ້ອຍ 40 ຄົນ ໄດ້ຮັບບາດເຈັບ ຈາກການໂຈມຕີ ດ້ວຍລະເບີີດລົດ ຢູ່ໃນນະຄອນຫລວງ ຂອງເຢເມນ.
ບັນດາເຈົ້າໜ້າທີ່ຮັກສາຄວາມປອດໄພ ກ່າວວ່າ ລະເບີດລົດ ຄັນນຶ່ງ ໄດ້ແຕກຂື້ນຢູ່ນອກສະຖາບັນຕຳຫລວດ ໃນນະຄອນ ຫລວງຂອງເຢເມນ ເຮັດໃຫ້ຢ່າງໜ້ອຍ 30 ຄົນເສຍຊີວິດ ແລະ ໄດ້ຮັບບາດເຈັບອີກ 40 ຄົນ ເຫດລະເບີດແຕກໃນວັນພຸດມື້ນີ້ ທີ່ນະຄອນຫລວງ Sanaa ເກີດຂຶ້ນໃນຂະນະທີ່ຜູ້ຄົນພາກັນເຕົ້າໂຮມກັນຢູ່ນອກຕຶກອາຄານ ຍັງບໍ່ມີກຸ່ມໃດ ອ້າງເອົາຄວາມຮັບຜິດຊອບ ໃນການໂຈມຕີດັ່ງ ກ່າວນີ້ເທື່ອ ນະຄອນຫລວງຂອງເຢເມນ ໄດ້ເປັນບ່ອນທີ່ມີການວາງລະເບີດມາແລ້ວຫລາຍຄັ້ງ ແລະ ການໂຈມຕີອຶ່ນໆ ໃນຂະນະທີ່ບັນດາກຸ່ມຕ່າງໆ ພາກັນຍາດແຍ່ງອຳ ນາດຢູ່ໃນປະເທດ ໂດຍໄດ້ຕໍ່ສູ້ກັບໜ່ວຍຮັກສາຄວາມປອດໄພ ນັບຕັ້ງແຕ່ໄດ້ມີ ການລຸກຮືຂື້ນຂອງມະຫາຊົນ ເມື່ອສາມປີກ່ອນ ທີ່ໄດ້ຂັບໄລ່ຜູ້ນຳທີ່ປົກຄອງປະ ເທດມາເປັນເວລາດົນນານ ທ່ານ Ali Abdullah Saleh ພວກກະບົດ Houthi ຂອງຊາວ Shi’ite ໄດ້ເຂົ້າຄວບຄຸມນະຄອນຫລວງ ໃນເດືອນກັນຍາ ທີ່ຜ່ານມາແລະໄດ້ປະທະກັບພວກຫົວຮຸນແຮງຈາກກຸ່ມ Al Qaida ຢູ່ໃນແຫລມ Arabia ແລະພັນທະມິດຊົນເຜົ່າອື່ນໆທີ່ນັບຖືນິກາຍ Sunni ນັ້ນ